Document ID: /roh_data/filtered/fineweb-2-filterrobots_roh.jsonl.gz/35715

Dapi ils 19 d'avrigl pon musicistas e musicists puspè far musica fin en gruppas da 15. Quai però be cun restricziuns. Senza spartidas sto mintga persuna avair a disposiziun 25 meters quadrat, pia ina distanza da 5 meters tranter mintgina e mintgin.
Tenor l'Uniun svizra da musica na fa quai betg senn, ed en consequenza ha ella lantschà ina petiziun. Bundant 18'000 suttascripziuns èn vegnidas ensemen fin ussa, ch'expriman il frust da musicistas e muscists.
Limitaziuns betg realisticas
Entant che la limita da persunas saja realistica, na valia quai betg per la regla che limitescha il spazi. Quai di Andy Kollegger, il president da l'Uniun da musica chantunala. Tenor el fissan 4 meters quadrat pli realistics.
Vinavant haja l'uniun da musica tema dad in donn dad image. Ils instruments da flad vegnian savens menziunads en connex cun ina ferma derasaziun d'erosols. Quai saja però cuntradictori a studis.
Il donn dad image n'è betg l'unic quità
Andy Kollegger fa era quitads per il futur da las societads da musica. Las musicistas ed ils muscists sajan s'endisads vi da la situaziun actuala – senza provas. Ed i saja grev da puspè motivar tuts e tuttas per turnar en las provas.
Cun la petiziun vulan las musicistas ed ils musicsts però en prima lingia era sa far dudir.